Bifing
Bifing is a uroids Woat aus da Landwirtschaft, des wahrscheinst ausm oidboarischn kimmt. 

Dodrunta vaschdähd ma de Erdn, de beim Umaggan aafgwoafa werd. Des Gengschdick zum Bifing hoaßt se fei Roidl. Ma muaß se des a so voaschdälln, als hätt ma a Feld mit am groußn Kambl ozong. De ewich langa Hugln san de Bifing und de "Täler" san de Roidl.
Heidzdoch sägt ma an Bifing (und fraale aa a Roidl) schäd mehr aaf Ruam- oda Erdebfefejda.
Bifing (oda aa ganz säldn Bifeng gschriem) is aa a boarischa Ausdruck, der vom Ausschderm bedroht is.
Allerdings - und des is fei echt indressant - schejnt da Bifing aa bei de Breissn ned ganz unbekannt zum sei.